John Charles "Felix" Badcock (17. januar 1903 - 29. maj 1976) var en engelsk roer og olympisk guldvinder, født i London. Badcock deltog i den britiske otter ved OL 1928 i Amsterdam, hvor briterne vandt en sølvmedalje. Fire år senere, ved OL 1932 i Los Angeles vandt han, som del af briternes firer uden styrmand, en guldmedalje sammen med Jack Beresford, Hugh Edwards og Rowland George, i hvad der var den fjerde britiske OL-sejr i denne disciplin i træk. Det var de eneste to udgaver af OL han deltog i.